b'\n_START_ARTICLE_\nBen Varon\n_START_SECTION_\nUran alkuvaiheet\n_START_PARAGRAPH_\nVaron aloitti kitaransoiton noin 11 vuoden i\xc3\xa4ss\xc3\xa4 vaikututtuaan vahvasti Guns N\xe2\x80\x99 Rosesin kitaristin, Slashin, live-esiintymisest\xc3\xa4. Varonin ensimm\xc3\xa4inen kitara oli halpa Stratocaster-kopio, jonka h\xc3\xa4n sai syntym\xc3\xa4p\xc3\xa4iv\xc3\xa4lahjaksi vanhemmiltaan. Ensimm\xc3\xa4isen muutaman vuoden aikana Varonin soitossa ei tapahtunut paljoakaan edistyst\xc3\xa4, joten melko pian h\xc3\xa4n tajusi, ett\xc3\xa4 soittotaidon parantamisen eteen pit\xc3\xa4\xc3\xa4 ruveta tekem\xc3\xa4\xc3\xa4n t\xc3\xb6it\xc3\xa4. Nyky\xc3\xa4\xc3\xa4n Varon on suurimmaksi osin itseoppinut kitaristi lukuun ottamatta joitakin soittotunteja Helsingin Pop & Jazz Konservatoriossa ja muutamaa yksityistuntia Stone-yhtyeen kitaristilta, Roope Latvalalta.\n_START_SECTION_\nHenkil\xc3\xb6kuva\n_START_PARAGRAPH_\nVaron nime\xc3\xa4\xc3\xa4 kahdeksi suurimmaksi vaikuttajakseen Guns N\xe2\x80\x99 Roses -yhtyeen Slashin ja Panteran edesmenneen kitaristin, Dimebag Darrellin. Muita vaikuttajia ovat muun muassa Nuno Bettencourt, Roope Latvala, Randy Rhoads ja Zakk Wylde._NEWLINE_Varon harrastaa elokuvien, etenkin kauhuelokuvien, katsomista ja vapaa-ajan liikuntaa. Ben Varonilla ja Heta Hyttisell\xc3\xa4 on vuonna 2014 syntynyt poika.'